Սահմանադրությունից բացի, այլ օրենքներ ևս կան շրջակա միջավայրի վերաբերյալ: Իսլամական հեղափոխության մեծահարգ առաջնորդը միշտ կարևորել է բնապահպանական խնդիրները: Նրա հայեցակետով, շրջակա միջավայրի պահպանությունը հույժ նշանակալի հարց է և հասարակության բոլոր խավերի կրոնական պարտականությունն է: Այդ հարցում նա հատկապես ընդգծում է անհատական ու հասարակական պատասխանատվությունը: Մեծահարգ Այաթոլլահ Խամենեիի տեսանկյունից ժողովուրդն է շրջակա միջավայրի իրական տերը և առողջ շրջակա միջավայր ունենալը նրա իրավունքն է: Իսլամական հեղափոխության Նորին Վսեմություն առաջնորդը շրջակա միջավայրի պահպանությունը իշխանության պարտականությունն է համարում և համոզված է, որ բնապահպանական խնդիրների կարգավորումը կառավարության կարևորագույն պարտականություններից է և այդ շրջանակում ներքին հարաբերություններից բացի, կառավարության օրակարգում պետք է լինի տարածաշրջանային ու միջազգային մասշտաբով կառույցների և այլ պետությունների հետ գործակցությունը: